b'\n_START_ARTICLE_\nMorskabstheatret\n_START_PARAGRAPH_\nMorskabstheatret var et teater p\xc3\xa5 Vesterbrogade i K\xc3\xb8benhavn._NEWLINE_I 1802 etablerede James Price (1761-1805) sit f\xc3\xb8rste Morskabsteater p\xc3\xa5 Vesterbrogade, kaldet Det danske National-Sommertheater, hvor han i samarbejde med den italienske kunstnerfamilie Casorti blandt andet viste pantomimer. Teatret l\xc3\xa5 p\xc3\xa5 Vesterbrogade, lige over for Den Kongelige Skydebane dagens Bymuseum. Teatret nedreves 1808, men familierne Price og Casorti fortsatte andre steder p\xc3\xa5 Vesterbro._NEWLINE_Prices enke, Hanne f. Tott, overtog efter hans d\xc3\xb8d ledelsen af hans teatret, Pricernes andet sommerteater fik navnet Hanne Kuhns Sommerteater, Det \xc3\xa5bnede 10. maj 1812 og lukkede igen 1816. Hun drev teater f\xc3\xb8rst alene, senere i forening med Franz Joseph Kuhn, som hun i 1811 eller 1812 \xc3\xa6gtede, under deres ledelse flyttede selskabet ind i nye lokaler p\xc3\xa5 Vesterbrogade 15. maj 1818 med pantominen\xc2\xa0\xc2\xbbHarlekin Kukkenbager\xc2\xab. Pricernes tredje teater, kaldet Vesterbro Morskabsteater. Huset var en tr\xc3\xa6bygning med r\xc3\xb8dt teglstenstag._NEWLINE_Teatrets repertoire omfattede b\xc3\xa5de linedans, styrkel\xc3\xb8ft, pantomime, variet\xc3\xa9 og fremvisning af vilde dyr. Efter Hanne Prices d\xc3\xb8d (15. august 1826) ledede Kuhn selskabet og f\xc3\xb8rte det 1831 til Rusland hvor han omkom; tre \xc3\xa5r efter vendte selskabet tilbage til K\xc3\xb8benhavn under ledelse af James Prices s\xc3\xb8nner James Price d. y. (1801-1865) og Johan Adolph Price._NEWLINE_Efterh\xc3\xa5nden vendte K\xc3\xb8benhavnernes interesse sig fra Morskabstheatret til andre forlystelser, specielt Tivoli som \xc3\xa5bnede 1843, og Pricerne m\xc3\xa5tte 1844 lukke deres teater og bygningen blev solgt og revet ned 1845._NEWLINE_Kurt Ravig \xc3\xa5bnede i 1980 Morskabsteatret p\xc3\xa5 Vesterbrogade overfor Bymuseet, dvs der hvor Price \xc3\xa5bnede sit teater 1802.'